Dlieja de Sant'Ana (Urtijëi)

miniatura|La dlieja ududa dedite.

La dlieja de Sant'Ana ie la dlieja dla majera curtina de Urtijëi.

L stil dla dlieja ie gotich y l aredamënt ie baroch.

 Storia 

L prim iëde vën la dlieja numineda tl 1425. Marx Sittich tl 1600 dij che te Gherdëina, do la dlieja de Urtijëi dëssel vester stat n ciastel (”in Thall Greden hinter san Ulrich Kirchen auf ainen Perg”), numinan l ciastel de StetteneckStefan Planker, Herwig Prinoth: Tl 2000 iel unì a lum 1 ciastel dl Balest. Calënder de Gherdëina 2002, pl. 136..  La dlieja de Urtijëi fova tl 1600 dlongia la dlieja de Sant'Ana y fova la dlieja dla curazia de Urtijëi finche l ie stata fabricheda la nueva dlieja de San Durich. Chësta dlieja cun si ciampanil ie, do n valgun iëdesc che n ova pruà à la derturé, stata trata ju tl 1799. L ciampanil dla dlieja de Sant'Ana cun doi ciampanes ie stat fabricà coche l ie sën permò tl 1799. Tl 1982 ie la dlieja stata dertureda. Tlo pon liejer plu avisa de chël che à scrit l ugrister Moz Ploner dla oostruzion dia dlieja de Sant'Ana y dla dlieja nueva de San Durich a UrtijëiCristl Moroder (traduzion): Traduzion dal tudësch tl Gherdëina de chël che à scrit ’l seniëur ugrister Moz Ploner dla oostruzion dia dlieja de S. Durich a Urtijëi. Calënder de Gherdëina 1948, pl. 32-43..

 La dlieja dedite 

L'autere baroch ie de Matia Vinazer (1717-1784). A man drëta y man ciancia iel doi afrësc cun San Giuani Evangelista y San Giuani Batista y doi sanc ziplei: San Gioachin y San Ujep.

L cheder dl autere ie de Josef Anton Mahlknecht dl 1859, n nepot de Jan Dumëine Mahlknecht da Rainel.

La catordesc stazions depëntes a uele ie dl desjedotesim secul. La sala dla dlieja ie longia 10,5 m. y lergia 5,9 m. 

La dlieja ie sota defendura dla provinzia SüdtirolLa dlieja de Sant'Ana monumënt sota defendura dla Provinzia Südtirol

 Notes 

 Bibliografia 
 Tresl Gruber: La vedla dlieja de S. Durich y la dlieja de Sant'Anna. Calënder de Gherdëina 1964, pl. 47-49.
 Margareth Runggaldier Mahlknecht, Karl Mahlknecht: St. Ulrich in Gröden – Kirchen und Kirchengeschichte. Eine Text- und Bilddokumentation. Athesia  Persenon 1992.
 Eugen Trapp: Kunstdenkmäler Ladiniens. Gadertal. Gröden. Fassatal. Buchenstein. Ampezzo. Istitut Cultural Ladin Micurà de Rü, San Martino in Badia/San Martin de Tor (BZ) 2003, ISBN 88-8171-044-7, pl. 186–194.

Ana
Ana